Einnig mikið meðfram og á eyrum jökulánna sem renna í suðaustur frá Vatnajökli , svo og meðfram Langjökli og Drangajökli . Annars staðar er hún sjaldgæf . Erlendis er hún nokkuð dreifð um norðurhjarann , bæði í Skandinavíu , nyrzt í Rússlandi , Alaska og Kanada . Hvítstörin ber venjulega tvö til þrjú bústin öx ; stráin grönn og lotin eða liggja á jörðunni . Axhlífarnar eru dökkbrúnar , snubbóttar , oft með grænni miðtaug . Hulstrin eru öfugegglaga , snubbótt í toppinn og trjónulaus , hvítgræn eða ljósblágræn , með hrjúfu yfirborði . Frænin eru tvö . Blöðin eru 1,5 - 2,5 mm , flöt eða lítið eitt kjöluð , oft með niðurbeygðum jöðrum . Hvítstör við Orravatnsrústir árið 1984 . Öxin liggja á jörðunni .